Messaġġ tal-Milied lill-Poplu Malti Nhar il-Milied Għeżież Maltin u Għawdxin, Nibda' dan il-messaġġ billi qabel xejn inwassal ix-xewqat tiegħi u ta' marti Miriam għal Milied Hieni lill-poplu Malti u Għawdxi kollu. Bi pjaċir qiegħed nindirizzakom għat-tieni darba fl-okkażjoni ta' Festi tal-Milied bħala President ta' Malta. Dan huwa Milied differenti ħafna minn dak li mdorrijin bih. F'dan l-ahhar disa xhur, minħabba l-Pandemija kellna nbiddlu hafna affarijiet li konna mdorrijin bihom f'hajjitna ta' kulljum. Kif wieħed seta' jbassar, il-Festi tal-Milied u t-tradizzjonijiet marbuta magħhom, kellhom ukoll jitbiddlu minhabba dan ilvirus. Ilkoll xtaqna li f'ġurnata bħal lum, inkunu nistgħu niltaqgħu mal-għeżież u l-ħbieb tagħna, u nqattgħu ħin flimkien magħhom kif imdorrijin naghmlu. Dan ma setgħax iseħħ, u nroddilkom ħajr lkoll, talli b'hafna sagrificcju qegħdin tosservaw id-Direttivi maħruġa millAwtoritajiet tas-Saħħa. Jiena u Miriam ukoll, b'dispjaċir kbir, kellna nnaqqsu ħafna mil-laqgħat tagħna – magħkom Maltin u Għawdxin - hekk kif ma nistgħux niltaqgħu mal-pubbliku, kif issoltu jiġri f'dan iżżmien tas-Sena biex naghtu l-awguri u xewqat sbieh lill xulxin. Dan kollu m'ghandux inaqqas mill-Ispirtu tal-Milied. Wara kollox, l-ispirtu tal-Milied ma jinħassx biss f'xi miġemgħa. Lanqas ma jinħass biss fil-festini u r-riċevimenti. Nemmen li aħna l-Maltin, li tant ngħożżu l-familja, insibu ilmilja tal-Milied fil-ġabra u l-għaqda mal-familja taghna. Issa iktar minn qatt qabel nistgħu, u għandna, napprezzaw ilfamilja. Dan il-virus sieket u qerried, messilna l-għeżiez tagħna u lilna stess. Min jaf kemm minnkom, li tliftu lil xi membru tal-familja, jew inkella xi ħabib minħabba l-virus, tixtiequ li dawn għadhom magħna, igawdu dawn il-ġranet. Lilkom ilkoll, insellmilkom b'mod partikolari, u nwasslilkom il-kondoljanzi u s-solidarjetà, minn qalbi. Inħeġġiġkom tagħmlu kuraġġ biex ilkoll negħlbu dan il-mumenti diffiċli flimkien. Irrid insellem wkoll, b'mod speċjali lill-anzjani, li wħud minnhom ma jistgħux iqattgħu din il-ġurnata ma' uliedhom u n-neputijiet tagħhom, biex tkun imħarsa saħħithom. Lilkom li tinsabu ġo xi dar residenzjali għall-anzjani insellmilkom, u nfakkarkom li mhux il-familji tagħkom biss qegħdin jaħsbu fikom, iżda l-Poplu Malti u Għawdxi kollu. Hawnhekk nitlob lill-familji tagħna kollha, biex nagħmlu dak kollu possibbli, permezz ta' xi telefonata, messagg, kartolina jew xi rigal żgħir, nuru l-għożża tagħhom lill-dawn l-anzjani u nuruhom li ghalkemm isolati, m'humiex minsijin. Għal dawk fostna li għaddejjin minn xi problemi ta' saħħa, ilMilied mhux dejjem igib ferħ, iżda swied ta'qalb, u biża' millġejjieni. Ejjew nużaw dawn il-ġranet biex inwasslu kelma ta' kuraġġ kull fejn nistgħu, lil min hu rikoverat l-isptar, min għaddej minn xi trattament mediku, u lil dawk madwarna li qed iħossuhom vulnerabbli. Kliem ta' farag u sostenn jiswew daqs il-kura medika. Grazzi lil dawk kollha li jduru bil-morda taghna. Din hija missjoni ta' mhabba. La qieghed nitkellem fuq il-mard, nixtieq nieħu din lopportunità biex f'ismi u f'isem marti , ngħidilkom 'Grazzi' għall-appoġġ li qed insib minn ghandkom u mill-familji tagħkom, biex inkomplu ngħinu lill-nMalta Community Chest Fund Foundation biex tkompli taqdi dak li hu mistenni minnha. Din is-sena kienet waħda iebsa ħafna għax naqsu l-fondi, u lattivitajiet. Iżda ma nqastux intom – il-Poplu Malti li b'tant ġenerożità tibqgħu tagħtu milli tistgħu biex ngħinu lil kull min jeħtieġ l-ghajnuna. Naf ukoll li ghal ħafna minnkom din is-sena ma kienitx waħda tajba, minħabba l-konsegwenzi tal-Pandemija fuq id-dinja taxxogħol, fuq l-intrapriżi, fuq il-kummerċ, u fuq it-turiżmu. Nafu li dan kollu ħalla impatt negattiv fuq is-sigurtà taxxogħol, il-kwalità tal-ħajja, id-dħul u konsegwentament l-infiq tagħna. Min-naħa l-oħra żdiedet ukoll it-talba għall-għajnuna, millmarid u minn min hu fil-bżonn. Għalhekk ser nibqgħu naħdmu, biex bl-għajnuna tagħkom nilħqu lil permezz tal-ħidma Niltlobkom tkomplu turu kemm huwa qalbu tajba il-Malti, mhux waqt l-Istrina biss, iżda tul is-sena kollha. Jiddispjacini li l-messagg tal-Milied ta' din is-sena kellu jkun daqshekk negattiv, imma din hija r-realta' ta' madwarna. Qabel nagħlaq nixtieq li l-poplu Malti u Ghawdxi nghidlu biex naghmlu kuragg, u nheggu biex, minkejja l-hsara li ghamlitilna l-pandemija, nirrealizzaw li bhala poplu ghad ghandna hafna u hafna affarijiet sbieh li jekk naghrfu nibizghu ghalihom u nisfruttawhom naghmlu hajjitna hafna u hafna ahjar. Tama li ma ndumux ma nohorgu minn din is-sitwazzjoni mwieghra, u nergghu nieqfu fuq saqajna mill-aktar fis possibbli. L-ahbarijiet li fl-ewwel gimghat ta' Jannar se jkollna tilqim kontra l-COVID -19, huma ta' farag u jaghmlulna kuragg. Jien ghandi fiducja kbira fil-poplu Malti u Ghawdxi. Ghandi fiducja fil-kapacita tieghu li jeghleb l-ghawg u t-taqlib, bhal ma ghamilna min jaf kemm il-darba matul is-snin talistorja taghna. Nemmen li ghandna bizzejjed reziljenza biex la darba nikkontrollaw il-COVID-19, nahdmu lkoll flimkien biex naghtu hajja mill-gdid lil dawk is-setturi li minnhom tiddependi l-ekonomija ta' pajjizna. Jiena fiducjuz, li bl-energija u l-esperjenza li ghandna bejnietna, meta niddiciedu li lkoll nahdmu flimkien, m'hemmx sfidi li bhala poplu m'ahniex kapaci neghlbu. Bl-ghajnuna ta' Alla u bir-rieda tajba taghna lkoll, is-sena ddiehla se naghmluha sena hafna aktar tajba minn kull aspett, ghall-gid tal-poplu Malti u Ghawdxi. B'dan il-hsieb, u b'din it-tama qawwijja Jien u marti, nixtiequ lilkom, lill-familji kollha taghkom, u l-gheziez taghkom, Milied hieni u Sena gdida, mimlija barka, sliem, u fuq kollox sahha.